stanford-oval/wikipedia huggingface dataset:
מנסורזאורוס

| מנסורזאורוס |
| --- | --- |
 מנסורזאורוס בהשוואה לאדם
תקופה
קרטיקון עליון, 80 מיליון שנה לפני זמננו PreЄ Є O S D C P T J K Pg N     
מיון מדעי
ממלכה:: בעלי חיים
מערכה:: מיתרניים
קבוצה:: דינוזאוריה
על־מחלקה:: בעלי ארבע רגליים
מחלקה:: זוחלים
סדרה:: בעלי אגן דמוי לטאה
אינפרא־סדרה:: זאורופודה
על־משפחה:: טיטאנוזאוריה
סוג:: מנסורזאורוס
מין:: Mansourasaurus shahinae
שם מדעי
 Mansourasaurus ‏סלאם וואחרים, 2018

מנסורזאורוס (שם מדעי: Mansourasaurus) הוא סוג של דינוזאור זאורופוד מהענף טיטאנוזאוריה שחי באפריקה בתקופת הקרטיקון העליון, כ-80 מיליון שנה לפני זמננו. הוא נקרא על שם אוניברסיטת מנסורה במצרים, שחוקריה גילו אותו.
מנסורזאורוס היה דינוזאור צמחוני בינוני בעל צוואר ארוך, אך קטן יחסית לזאורופודים: אורכו היה 8–10 מטר ומשקלו כ-5 טון מטרי (משקלו של פיל אפריקני). המאובנים שנתגלו היה של פרט לא בוגר, כך שייתכן שגודלו המרבי היה גדול יותר. מבחינה פילוגנטית הוא קרוב יותר לטיטאנוזאורים מאירופה מאשר לזאורופודים אפריקנים אחרים, מה שמרמז שדינוזאורים מאירופה כן יכלו לעבור לאפריקה בתקופה זו או לפניה.
הוא נתגלה ב-2018 במצרים על ידי צוות פלאונטולוגים שכלל חוקרים מארצות הברית, פלאונטולוגים מצריים בראשות האשם סלאם וציידי מאובנים מקומיים. תגליתו נחשבת לחשובה ביותר, בעיקר עקב הפער הגדול שיש במאובנים משלהי הקרטיקון באפריקה והמחסור בשלדים שלמים. השלד שנתגלה נחשב לשלם יחסית והמאובנים שנתגלו כללו חלקים מהגולגולת, לסת תחתונה, חוליות צוואר, עצם השכם, חלק מעצמות הגפיים הקדמיות וחלקים מעצמות כף הרגל, חוליות הגב וצלעות.
הערות שוליים

↑  Sallam, H.; Gorscak, E.; O'Connor, P.; El-Dawoudi, I.; El-Sayed, S.; Saber, S. (2017-06-26). "New Egyptian sauropod reveals Late Cretaceous dinosaur dispersal between Europe and Africa". Nature. doi:10.1038/s41559-017-0455-5..
ערך זה הוא קצרמרבנושא דינוזאורים. אתם מוזמנים לתרום לוויקיפדיה ו.
מכבי שפרעם

מכבי שפרעם הייתה קבוצת כדורגל ישראלית מהעיר שפרעם, אשר בשיאה הגיעה עד לליגה השנייה בישראל והשתתפה בה במשך עונה אחת.
היסטוריה

הקבוצה נוסדה בשנת 1968 ונרשמה לליגה ד' ובמקביל השתתפה בשלב הראשון של גביע המדינה. בשנות ה-70 שיחקה הקבוצה בליגה ג' מחוז מפרץ, שם פגשה למשחקי דרבי את הפועל שפרעם.
בעונת 1974/1975 הגיעה לגמר "הגביע הקטן" (לליגות ג'-ד') והפסידה 0–6 לקבוצת צפרירים חולון.
בסוף עונת 1977/1978, עם זאהי ארמלי לראשונה בהרכב, העפילה הקבוצה לראשונה בתולדותיה לליגה ב'. לאחר עונה אחת בה התמודדה בצמרת (43 שערים של ארמלי) והפסידה את העלייה להפועל בני נצרת, החלה הקבוצה את עונת 1979–1980 בדהירה מטורפת שהסייתמה רק בהעפלתה לליגה א' מהמקום הראשון בהפרש גבוה משאר הקבוצות. זאהי ארמלי סיים את העונה עם 37 שערים בליגה ועוד 6 במשחקי הגביע. בעונת 1980–1981 שיחקה הקבוצה בליגה א' צפון בהדרכתו של המאמן חיים טל וסיימה במקום התשיעי.
בסיום עונת 1981/1982 (עם המאמן אברהם מנצ'ל) תפסה הקבוצה את המקום השני בליגה א' צפון, שהוביל לצמד משחקי מבחן על העלייה לליגה הארצית מול סגנית ליגה א' דרום הפועל בת ים. שני המפגשים נערכו באצטדיון הפועל בפתח תקווה. המפגש הראשון הסתיים בתיקו מאופס. המפגש השני (נדחה מהמועד המקורי, עקב פרוץ מלחמת שלום הגליל) היה הרבה יותר דרמטי, כשמכבי שפרעם כבר הובילה במחצית בתוצאה 3–0 משלושער של החלוץ זאהי ארמלי. במחצית השנייה כבשה הפועל בת ים 3 שערים והשוותה את התוצאה. בהארכה כבש ארמלי את שער הניצחון 4–3 ושפרעם בליגה הארצית.
עונת 1982/1983 הייתה עונת הבכורה והעונה היחידה שבה שיחקה הקבוצה בליגה השנייה. לאחר מאבקי תחתית סיימה הקבוצה במקום ה-14 וירדה בסיום העונה בחזרה לליגה א'.
בעונת 1983/1984 בליגה א' צפון (עם המאמן אברהם מנצ'ל) סיימה הקבוצה במקום השלישי ופיספסה את המקום השני עקב יחס שערים נחות. בעונה שלאחר מכן סיימה במקום החמישי ובעונת 1985/1986 ירדה הקבוצה לליגה ב' מהמקום האחרון.
בסיום עונת 1992/1993 העפילה הקבוצה בחזרה לליגה א' והתבססה בה כקבוצת אמצע טבלה. בעונת 2001/2002 התמודדה הקבוצה בצמרת וסיימה במקום השני אחרי הפועל כפר סמיע שהעפילה לליגה הארצית. בעונת 2002/2003 סיימה המקום השלישי. בעונת 2004/2005 סיימה הקבוצה במקום ה-12 המוביל למשחקי המבחן והצליחה להישאר בליגה בזכות ניצחון 3–0 מול הפועל כרמיאל. בעונת 2005/2006 סיימה הקבוצה במקום האחרון וירדה לליגה ב'.
בסיום עונת 2008/2009 הכריזה הקבוצה על פירוק לאחר שערוריית ניסיון למכירת משחקים בקרב שחקני הקבוצה.
מכבי צעירי שפרעם ואיחוד בני שפרעם

ב-2009 לאחר התפרקות המועדון המקורי, הוקמה קבוצת מכבי צעירי שפרעם בליגה ג', אך פעילות המועדון הופסקה שנתיים לאחר מכן. בתחילת 2014 המועדון הוקם פעם נוספת, ואף הצליח להעפיל לליגה ב', אך בסיום עונת 2018/2019 שוב התפרק, אולם קבוצת הילדים והנוער של המועדון המשיכה לפעול.
בשנת 2019 ביוזמת ראש העיר ומספר אנשי עסקים, התאחדו מספר קבוצות מהעיר שפרעם והוקמה קבוצה חדשה בשם: איחוד בני שפרעם המאחדת את כלל הקבוצות מהאזור.
שחקי עבר בקבוצה

זאהי ארמלי
עלי עותמאן
יהודה גץ
מג'יד סילבאק
שפיק אל-הוזייל
מוטי הרשקוביץ'
בועז בן-נון
חאלד קבבו
אחמד ווהב
סובחי יוספן
עומאר מאלק
נאסים ג'רוס
סאמיר עיסא
סעיד קזמוס
חמזי אבו לייל
איברהים חורי
יהודה כהן
עוזי כהן
שאול יחזקאל
יוסף עסיס
נביל ארמלי
אחמד אבולעול
הערות שוליים

↑  תוצאות בגביע ישראל, מעריב 15 בספטמבר 1968
↑  ה"גביע הקטן" בזכות חצי-תריסר שערים, מעריב 15 ביוני 1975
↑  תוצאות אסטרונומיות במשחקי הנעילה בליגה ג', מעריב 28 במאי 1978
↑  גם הפועל בני נצרת בין העולות לליגה א', מעריב 29 באפריל 1979
↑  השמיני של מכבי שפרעם, מעריב 2 בדצמבר 1979
↑  יהודה גורן, זאהי - המוכתר משפרעם, מעריב 6 ביולי 1980
↑  טבלאות ליגה א', דבר 9 במאי 1982
↑  מרדכי חביב, ההכרעה במבחן העלייה לארצית - רק בשבת הבאה, חדשות הספורט (עמוד 1) 6 ביוני 1982
↑  מרדכי חביב, זאהי ארמלי העלה את שפרעם לארצית, חדשות הספורט (עמוד 1) 18 ביולי 1982
↑  הצופים החרימו המשחק, מעריב 22 במאי 1983
↑  הליגה הארצית בכדורגל, מעריב 22 במאי 1983
↑  ניצחון על עכו העלתה את בית"ר למבחרנים, מעריב 22 באפריל 1984
↑  טבלת מחוז צפון, מעריב 27 באפריל 1986
↑  "איחוד בני שפרעם החזירה את השמחה והאהבה לעיר", ניסים קמחי, אתר דאבל פס, 26 באוגוסט 2019
מסגד לרבנגה

| --- | --- |

מסגד לרבנגה
 מידע כללי
 סוג:  מסגד, בניין 
 שימוש:  פולחן דתי
 כתובת:  לרבנגה
 מיקום:  West Gonja Municipal District 
 מדינה:  גאנה
 הקמה ובנייה
 תקופת הבנייה:  ? – 1421 או במאה ה-17, לפי מקורות שונים
 תאריך פתיחה רשמי:  1421 
 חומרי בנייה:  טיט 
 סגנון אדריכלי:  אדריכלות סודנו-סאהליאנית 
 קואורדינטות:  9°12′59.76″N 1°51′59.76″E﻿ / ﻿9.2166000°N 1.8666000°E﻿ / 9.2166000; 1.8666000
  (למפת גאנה מוגדלת) אקרה סקונדי-טקורדי קומאסי טאמאלה טוגו בנין בורקינה פאסו חוף השנהב  מפרץ גינאהלרבנגה(למפת גאנה רגילה) אקרה סקונדי-טקורדי קומאסי טאמאלה טוגו בנין בורקינה פאסו חוף השנהב  מפרץ גינאהלרבנגה
 
מסגד לַרָבַּרְגָה (אנגלית: Larabanga Mosque) הוא מסגד היסטורי הבנוי בסגנון האדריכלות הסודאנית בכפר בעל אותו השם בגאנה. זהו המסגד העתיק במדינה ובין העתיקים בכל מערב אפריקה ומתייחסים אליו כאל "מכה של אפריקה המערבית". הוא שופץ מספר פעמים מאז הקמתו ב-1421 או במאה ה-17, לפי מקורות שונים.
מיקומו

המסגד נמצא כ-16 קילומטרים מערבית לדמונגו, עיר ראשית במחוז גונג'ה המערבית של האזור הצפוני בגאנה וכ 8 קילומטרים מן הפארק הלאומי מולה הגדול במדינה.
היסטוריה

לפי האגדה, סוחר בשם אָיוּבָּה הגיע לאזור כשקיבל מסר שעליו לבנות כאן את המסגד. כשהתעורר לאחר שנרדם מצא כי היסודות למבנה כבר קיימים והמשיך בבנייתו. האגדה גם אומרת כי הוא נקבר מתחת לבאובב הנמצא בסמוך לו. כעת המסגד מהווה מקום עלייה לרגל (חאג') כה ידוע עד שזכה לשם "מכה של אפריקה המערבית".
בשנות ה-70 בניסיון למנוע פגיעה במבנה מגשם ורוח המקום נעטף בתערובת חול ומלט אך בעקבות חדירת תערובת ופעילות טרמיטים על יסודות המבנה חלק מן המבנה קרס.
ב-2002 לאחר שסערה גרמה לקריסת מחראב ומינרט, מבנה הכיסוי שנעשה בשנות ה-70 הוסר והמבנה שופץ בעזרת מימון של 50 אלף דולר שנתרמו על ידי אמריקן אקספרס וסכום נוסף מן הקהילה המקומית. החלק העשוי מעץ הוחלף והמחראב שופץ יחד עם המינרט.
מבנה

כמו שאר המסגדים בצפון גאנה המסגד נבנה בשיטה אדריכלית סודנית-סאהלית מבוץ וקני סוף. גודלו 8 מטר אורך ורוחב. המבנה בעל שני מגדלים - האחד - מחראב הפונה לכיוון מכה והשני משמש כמינרט. ספר הקוראן שלפי האמונה המקומית ירד מן השמיים ב-1650 לבּרָמָה, אימאם של אותה התקופה, לאחר תפילותיו.
מנחם רומנו

| --- | --- |

הרב מנחם רומנו
 לידה:  20 במאי 1882 סרייבו, האימפריה האוסטרו-הונגרית האימפריה האוסטרו-הונגרית
 פטירה:  31 באוקטובר 1968 (בגיל 86) סרייבו, יוגוסלביה הרפובליקה הפדרלית הסוציאליסטית של יוגוסלביה
 מקום פעילות:  באניה לוקה, סרייבו, זאגרב
 תקופת הפעילות:  1919 – 31 באוקטובר 1968 (כ־49 שנים) 
 השתייכות:  יהדות אורתודוקסית
 רבותיו:  אביו אברהם רומנו-רבו המובהק, וכן מוריץ לוי
 אב:  אברהם רומנו 
 צאצאים:  יאשה רומנו
 
הרב מנחם אברהם רומנו (בסרבו-קרואטית בכתב לטיני: Abraham Menahem Romano;‏ 20 במאי 1882, סרייבו, האימפריה האוסטרו-הונגרית – 31 באוקטובר 1968, סרייבו, הרפובליקה הפדרלית הסוציאליסטית של יוגוסלביה) היה הרב הראשי הספרדי של יהודי זאגרב בין 1919–1936, הרב הראשי של יהודי סרייבו בין 1946–1968 והרב הראשי של יהדות יוגוסלביה.
קורות חייו

מנחם רומנו נולד בסרייבו למשפחת רבנים נודעת. אביו אברהם רומנו כיהן ברבנות בסרייבו ובן דודו אברהם מוריץ רומנו היה הרב הראשי האחרון של יהודי ביטולה. הוא רכש השכלה רבנית בבית המדרש לרבנים בסרייבו תחת אביו ובהמשך תחת הרב ד"ר מוריץ לוי. ב-1902 נישא לרחל לבית קָמְחִי ולזוג נולדו 5 ילדים: שמואל, בלאנקה, יעקב-יאשה לימים היסטוריון, רבקה ומאיר.
ב-1919 כיהן ברבנות בבאניה לוקה ובשלהי אותה השנה עבר עם משפחתו לזאגרב ומונה לרב הקהילה הספרדית שבעיר אשר מנתה בשיאה 625 נפשות. ב-1927 הוכרה הקהילה על ידי השלטונות היוגוסלביים כקהילה נפרדת, מנחם רומנו מונה רשמית לרב הראשי של הקהילה וכיהן בתפקידו עד 1936. ב-1936 שב לסרייבו, כיהן ברבנות ולימד בבית המדרש התאולוגי היהודי, אשר הכשיר מורים, ממלאי מקום לרבנים, חזנים, מוהלים ושוחטים ובראשו עמדו הרבנים מוריץ לוי והינקו אורבך. באפריל 1941 כבשה גרמניה הנאצית את ממלכת יוגוסלביה ואזור בוסניה נמסר לחזקת ממשלת הבובות של האוסטאשה. עד מהרה הוחל ברדיפות יהודים. ביתו רבקה ובעלה גורשו לשאבאץ ובהמשך נספו. בנו של מנחם רומנו ד"ר שמואל רומנו לו היו קשרים בקרב נכבדי העיר, הצליח למלט את הוריו לכפר מחוץ לסרייבו ושם הסתתרו עד לסיום המלחמה.
ב-1946 מונה לרב הראשי של יהודי סרייבו ופעל לחידוש חיי הקהילה שרוב בניה נספו בשואה. בהמשך מונה לרב הראשי של יהודי יוגוסלביה. ב-1968 הלך לעולמו והוא בן 86 ונקבר בסרייבו. נכדו ד"ר נֶנָאד רומנו (בסרבית: Nenad Romano) הוא מפיק סרטי טלוויזיה ומרצה באוניברסיטת בלגרד.
הערות שוליים

↑  יאשה רומנו-ביוגרפיה, באתר zbl.lzmk.hr (בקרואטית).
↑  Menahem Romano Dead at 87, Last Surviving Yugoslavian Pre-war Rabbi, באתר JTA (באנגלית).
↑  Nezaboravni Voljeni Rabin Nadrabin Menahem Avrama Romano, באתר elmundosefarad.wikidot.com (בבוסנית).
מחנה הריכוז קלוגה

| --- | --- |

גופות בקלוגה, 1944
 מידע כללי
 סוג:  מחנה עבודה
 מדינה:  אסטוניה אסטוניה
 תאריכים
 תאריך הקמה:  ספטמבר 1943
 תאריך סגירה:  19 בספטמבר 1944
 אוכלוסייה
 צבא משחרר:  הצבא האדום
 נתונים
 קואורדינטות:  59°19′11″N 24°12′40″E﻿ / ﻿59.3197°N 24.2112°E﻿ / 59.3197; 24.2112
  (למפת אסטוניה מוגדלת) טאלין נארווה טרטו ולגה קורסארה פרנו ויליאנדי רקוורה קרדלה פאידה וורו פינלנד לטביה רוסיה הים הבלטימחנה הריכוז קלוגה(למפת אסטוניה רגילה) טאלין נארווה טרטו ולגה קורסארה פרנו ויליאנדי רקוורה קרדלה פאידה וורו פינלנד לטביה רוסיה הים הבלטימחנה הריכוז קלוגה
 
מפת מחנות ריכוז והשמדה בשואה
מחנה קלוגה היה מחנה ריכוז ליד העיירה קלוגה (אסטונית: Klooga) בנפה הכפרית קיילה (אסטונית: Keila) שבמחוז האריו, במרחק של כ-50 ק"מ מערבית לטאלין בירת אסטוניה.
היסטוריה

המחנה הוקם בספטמבר 1943, שימש כמחנה עבודה והיה חלק במערכת של 21 מחנות-ריכוז, שהמרכזי בה היה מחנה הריכוז ואיווארה, אשר נבנתה על ידי שלטונות הכיבוש הנאצי באסטוניה במהלך מלחמת העולם השנייה.
מפקדי המחנה היו קציני אס אס. חיילי גדוד המשטרה האסטוני מספר 287 היו מופקדים על השמירה. מפקד המחנה האחרון היה אונטר-שטורמפיהרר וילהלם ורלה (גרמנית: Wilhelm Werle).
היסטוריה > אסירים

במחנה הוחזקו כ-3,000 יהודים, נשים וגברים, שהובאו מהגטאות של וילנה וקובנה שבליטא, מאות אחדות של שבויי מלחמה סובייטים ואזרחי ברית המועצות שהובאו לעבודות כפייה ממחוז פסקוב ומחוז לנינגרד. בין האסירים הלא-יהודים היו גם קטינים.
בין מחנה הגברים לבין מחנה של הנשים היה מרחק של כ-600 מטר.
האסירים עבדו ב-3 משמרות בייצור לבנים, מלט ובבית-המלאכה לעיבוד עץ. חלק מהאסירים הועסקו בבניית המתקנים לצבא הנאצי. לפני הבאת היהודים למחנה, האסירים-האזרחים נלקחו מדי פעם על ידי האיכרים מהחוות הסמוכות לעבודות במשק.
המפורסם בין ניצולי מחנה קלוגה הוא הלל זיידל, שהיה חבר הכנסת ופעיל ציוני. ניצול אחר, בנימין אנוליק, הוציא בהוצאת יד ושם ספר הזכרונות "רוץ אל השער בני", בו בין היתר מסופר על שהייתו במחנה קלוגה בשנת 1944.
היסטוריה > חיסול המחנה

ב-19 בספטמבר 1944, ימים ספורים לפני שחרור המחנה על ידי הצבא הסובייטי, מפקד המחנה הודיע, שעקב התקרבות המהירה של האויב נתקבלה ההחלטה לפנות את המחנה לגרמניה. מפקד המחנה הסתיר את העובדה שבגלל המחסור במשאיות וחוסר הזמן, הוחלט להרוג את כל האסירים. כאשר אנשי אס אס גרמנים ואסטונים שהגיעו למקום החלו בהרג שיטתי של היהודים, הם אילצו את האסירים לשכב על שורת בולי עץ ורצחו אותם בירי בעורף. הם הכריחו את אנשי הזונדרקומנדו לסייע להם.
לאחר מכן הניחו שורה נוספת של בולי עץ ורצחו קבוצה נוספת של יהודים, וכך המשיכו עד להריגתם של כל אלה שנותרו במחנה, למעט כ-80 אסירים שהתחבאו בעליית הגג ובמרתף של הצריף. האסירים שהתחבאו בצריף, כעשרים, העזו לצאת מהמחבוא רק כששמעו קולות של קציני הצבא האדום.
אנשי זונדרקומנדו אולצו להצית את בולי העץ בניסיון לשרוף את הגופות וכך להשמיד את הראיות של הרצח ההמוני. במחנה נהרגו יותר מ-2,000 אסירים. הגרמנים נאלצו לברוח בחיפזון מפני הצבא הסובייטי המתקרב, ולא הספיקו לשרוף את רוב הגופות. הקצינים הסובייטיים תיעדו את המראות המזוויעים באמצעות המצלמות, ורק לאחר מכן קברו את הגופות בקבר ההמוני.
הנצחת המחנה

בתקופה בה אסטוניה הייתה שייכת לברית המועצות, הוקמה במקום אנדרטה לזכר הנספים, אך לא היה בה אזכור של היהודים. בלוח הזיכרון היה כתוב על האזרחים הסובייטים שנרצחו. עם חידוש העצמאות של אסטוניה בשנת 1991, הוחלף הלוח ולטקסטים בשפות האסטונית והרוסית הוסיפו כיתוב ביידיש.
האנדרטה הייתה ממוקמת מעל קבר האחים, הייתה מרוחקת ממקום הרצח ההמוני ולא היו בה סמלים יהודים. לכן, ממשלת אסטוניה החליטה על הקמת אנדרטה חדשה במקום הירצחם של היהודים.
האנדרטה החדשה, שתוכננה על ידי האדריכל האסטוני ריין לופ (Rein Luup), נחנכה בשנת 1994. ביום הזיכרון הבינלאומי לשואה, שמציינים באסטוניה מדי שנה ב-27 בינואר החל משנת 2003, מתקיימים באתר המחנה טקסי זיכרון בהשתתפות נציגי הממשלה, דיפלומטים זרים ואנשי הקהילה היהודית.
לקריאה נוספת

בנימין אנוליק, רוץ אל השער בני: קורותיו של נער בגטו וילנה ובמחנות באסטוניה 1941 - 1944, בית לוחמי הגטאות
חזית אנדרטת הזיכרון בקלוגה
אנדרטת הזיכרון החדשה בקלוגה
מיגל לאיון

מיגל ארתורו לאיון פראדו (בספרדית: Miguel Arturo Layún Prado; נולד ב-25 ביוני 1988) הוא כדורגלן מקסיקני המשחק בקלוב אמריקה.
קריירת מועדונים

לאיון התחיל את הקריירה שלו במחלקת הנוער של קרטרו, ובגיל 18 הצטרף לוראקרוס. ב-28 באפריל 2007 ערך את הופעת הבכורה שלו בקבוצה בתיקו 1-1 נגד נקקסה. ב-25 בפברואר 2009 הבקיע את שער הבכורה שלו בקבוצה בניצחון 1-5 נגד טמפיקו מאדרו.
בקיץ 2009 חתם לאיון באטאלנטה מהסרייה א' תמורת 625 אלף אירו. ב-27 בספטמבר 2009 ערך את הופעת הבכורה שלו בתיקו 1-1 נגד קייבו ורונה ובכך הפך לכדורגלן המקסיקני הראשון בסרייה א'.
ב-21 בדצמבר 2009 חתם בקלוב אמריקה. ב-2 במאי 2010 הבקיע את שער הבכורה שלו בקבוצה, במשחק שהסתיים בתיקו 2-2 נגד טולוקה. ב-26 במאי 2013 הבקיע את הפנדל האחרון בדו-קרב בעיטות ההכרעה נגד קרוס אסול בגמר קלאסורה 2013. ב-26 בספטמבר 2013 הבקיע רביעייה בניצחון 1-4 נגד סנטוס לגונה.
ב-30 בדצמבר 2014 חתם לאיון בגרנדה מליגת העל הספרדית לחמש שנים. ב-9 בינואר 2015 חתם לארבע וחצי שנים בווטפורד. יום למחרת, הוא ערך את הופעת הבכורה שלו בקבוצה בהפסד 3-1 להאדרספילד טאון. ב-8 באוגוסט 2015 לאיון הבקיע את שער הבכורה שלו בקבוצה בתיקו 2-2 נגד אברטון.
ב-31 באוגוסט 2015 הושאל לפורטו תמורת 6 מיליון אירו. ב-12 בספטמבר 2015 ערך את הופעת הבכורה שלו בקבוצה בניצחון 1-3 נגד ארוקה. ב-4 בנובמבר הבקיע את שער הבכורה שלו בקבוצה בניצחון 1-3 נגד מכבי תל אביב במסגרת שלב הבתים של ליגת האלופות. ארבעה ימים לאחר מכן, הבקיע את שער הליגה הראשון שלו בניצחון 0-2 נגד ויטוריה סטובאל. ב-28 במאי 2016 חתם בפורטו תמורת 6 מיליון אירו נוספים.
ב-30 בינואר 2018 הושאל לסביליה עד לסיום העונה.
ב-11 ביולי 2018 חתם בויאריאל לשלוש שנים, וב-31 באוגוסט ערך לאיון את הופעת הבכורה שלו בקבוצה בהפסד 1-0 לז'ירונה.
בינואר 2019 חתם במונטריי.
ב-3 ביוני 2021 חזר לקלוב אמריקה וחתם עד לסוף העונה.
קריירה בינלאומית

בשנת 2013 לאיון זומן לראשונה לסגל נבחרת מקסיקו לקראת גביע הזהב 2013. ב-11 ביולי 2013 לאיון ערך את הופעת הבכורה שלו בנבחרת בניצחון 0-2 נגד קנדה. ב-28 במאי 2014 לאיון הבקיע את שערי הבכורה שלו בניצחון 1-3 נגד ישראל, בו כבש צמד.
לאיון נכלל בסגל הנבחרת גביע הזהב 2013, מונדיאל 2014, גביע הזהב 2015, קופה אמריקה 2016, גביע הקונפדרציות 2017 ומונדיאל 2018.
תארים

ליגת העל המקסיקנית: קלאסורה 2013, ארפרטורה 2014
ליגת העל הפורטוגזית: 2017/2018
אליפות מקסיקו: אפרטורה 2019
הגביע המקסיקני: 2019/2020
ליגת האלופות של CONCACAF: ‏ 2019
גביע הזהב: 2015
גביע ה-CONCACAF: ‏ 2015
מלך הבישולים בליגת העל המקסיקנית: 2015/2016
נבחרי העונה ב-CONCACAF: 2015, 2016
מסגד ח'מיס

| --- | --- |

 מידע כללי
 סוג:  מסגד 
 מיקום:  ח'מיס (אנ'), מנאמה, בחריין
 מדינה:  בחריין 
 הקמה ובנייה
 חומרי בנייה:  סלע ועץ
 מידות
 שטח:  445.8 מ"ר 
 קואורדינטות:  26°12′30″N 50°32′54″E﻿ / ﻿26.2082°N 50.5483°E﻿ / 26.2082; 50.5483
  (למפת בחריין מוגדלת) מנאמה מוחארק עוואלי רפאע עיסא ג'בל א-דוחן איי חוואר  דורת אל-בחריין קטר ערב הסעודית  ערב הסעודית  מפרץ בחרייןמסגד ח'מיס(למפת בחריין רגילה) מנאמה מוחארק עוואלי רפאע עיסא ג'בל א-דוחן איי חוואר  דורת אל-בחריין קטר ע ר ב  ה ס ע ו ד י ת  מפרץ בחרייןמסגד ח'מיס
 
מסגד ח'מיס (בערבית: مسجد الخميس, "מסג'ד אלח'מיס") הוא המסגד הראשון בבחריין שנבנה בתקופת בית אומיה על ידי עומר השני. על פי העיתון אל-ואסט (אנ') ומקורות אחרים, מינרט אחד נבנה בתקופת השושלת העויונית (אנ'), והמינרט השני נבנה בתקופת השושלת העוספורית (אנ'). המינרטים התאומים הזהים של מסגד ח'מיס מורגשים בקלות כשנוסעים לאורך דרך שייח' סלמן בח'מיס (אנ').
מסגד זה נחשב לאחר מהמסגדים העתיקים ביותר באזור, שכן על פי ההערכה, אבן היסוד של המסגר הונח כבר ב-692. עם זאת, כתובת שנמצאה במסגד מרמזת על תאריך ייסוד של המאה ה-11.
מאז, המסגד נבנה מחדש פעמיים במאה ה-14 וה-15, ואז נבנו המינרטים. מסגד ח'מיס שוחזר בחלקו לאחרונה.
מבנה

במסגד אולם תפילה עם גג שטוח שנתמך בעמודי עץ וקשתות שנחות שנבנה על מזחי בנייה עבים במאה ה-14.
האסלאם הופץ בבחריין במאה ה-7 כאשר מוחמד שלח את שליחו אל-עלאא אל-חדרמי (אנ') לנזוף במושל קטר ובחריין של אותה תקופה, מונזיר בן סאווא א-תמימי (אנ').
לוח המחראב

לוח המחראב היה לוח מאבן גיר, בצורת מחראב. הלוח התגלה במהלך עבודות שיקום במסגד ועל פי ההערכות מקורו במאה ה-12. כתובות של שני פסוקים מהקוראן קיימים על הלוח, סורת אל-אנביאא', פסוקים 34–35, המשמשים בדרך כלל על מצבות קבורה.
הערות שוליים

↑  "روافد من بلادي" لقاسم حسين. Al-Wasat (Bahraini newspaper) (בערבית). 6 במאי 2010. אורכב מ-המקור ב-2019-11-05. נבדק ב-21 בינואר 2013. {{cite news}}:  (עזרה)
↑  Creative Media Applications, The Middle East: Bahrain, Cyprus, Egypt, Greenwood Publishing Group, 2004. (באנגלית)
↑  Andrew Petersen, Research Associate in the School of History and Archaeology Andrew Petersen, Dictionary of Islamic Architecture, Psychology Press, 1996. (באנגלית)
↑  Brunei Gallery, Traces of Paradise: The Archaeology of Bahrain 2500 BC-300 AD : an Exhibition at the Brunei Gallery, Thornhaugh Street, London WC1, 12 July-15 September 2000, Dilmun Committee, 2000. (באנגלית)
| --- | --- |
בקרת זהויות :  LCCN: n2018014183  VIAF: 194152138546510980640   WorldCat (עם VIAF): 194152138546510980640
מזה (דמות מקראית)

מִזָּה או מיזה הוא דמות מקראית, בנו הרביעי והאחרון של רעואל ונכדם של עשו ובשמת. למזה היו שלושה אחים: נחת, זרח ושמה.
פירוש השם מזה אינו ידוע. בכתבי אוגרית מופיע השם מזי והוא כנראה אותו השם כמו מזה, אך גם למזי לא יודעים מה פירוש שמו.
הערות שוליים

1 2  ראו אנציקלופדיה מקראית כרך ד
↑  ספר בראשית, פרק ל"ו, פסוק י"ג
↑  ספר בראשית, פרק ל"ו, פסוק י"ז
↑  ספר דברי הימים א', פרק א', פסוק ל"ז
ערך זה הוא קצרמרבנושא תנ"ך. אתם מוזמנים לתרום לוויקיפדיה ו.
מערך האימות הגלובלי

מערך האימות הגלובלי (International Data Centre - IDC) הנמצא בהקמה כולל מרכז לאיסוף, עיבוד ואחסון נתונים הממוקם בארגון האמנ"ס (האמנה לאיסור ניסויים גרעיניים) שמושבו בווינה, אוסטריה, מערכת תחנות ניטור ומעבדות רדיו-נוקלידיות הפרושות בעולם (International Monitoring System - IMS), ומערכת תקשורת בין התחנות וה- NDCs (מנתו"ל - מרכז הנתונים הלאומי) לארגון האמנ"ס (Global Communication Infrastructure - GCI).
מערכת התחנות והמעבדות כוללת:
50 תחנות סייסמיות ראשיות
120 תחנות סייסמיות משניות (2 בישראל)
11 תחנות הידרואקוסטיות
60 תחנות אינפרא-סאונד
80 תחנות רדיו-נוקלידיות
16 מעבדות רדיונוקלידיות (1 בישראל)
התחנות הסייסמיות הראשיות מעבירות נתונים ברציפות לארגון האמנ"ס, בעוד שהתחנות המשניות מעבירות נתונים רק על פי דרישה.
מימוש עצמי

מימוש עצמי או הגשמה עצמית היא מונח המשמש במספר תאוריות פסיכולוגיות, אך ללא אחידות מלאה במשמעותו. כלומר משמעותו היא החוסר צורה שלפני הפונטציאל הנראה והגלום בתהליך ההגשמה זוהי הנטייה המולדת של האדם לפתח את כל יכולותיו, כישוריו והפוטנציאל הטמון בו במטרה להיות העצמי הטוב ביותר שטבעו המולד מאפשר לו. המימוש העצמי מתבטא בשמירה על הקיום הפיזי שלנו וגם בצמיחתנו האישית; בעוד שקיום פיזי משותף לכלל בני האדם, הצמיחה האישית ייחודית לכל פרט בהתאם לשאיפות הדינמיות האישיות של כל אחד.
מימוש עצמי ביהדות

מימוש עצמי מאוזן כולל את הפרטיות של האדם, וגם את שלמות החברה הרחבה. הרב אברהם יצחק הכהן קוק הרחיב בספרו עין איה את המושג מימוש עצמי ונתן לו גם אופי חברתי, ללא ויתור על הצד הפרטי. מי שהולך בדרך זו יגיע אפילו לכתר השלמות. נדייק מדברי הרב- שלמות האדם היא שיהיה משתדל בשלמות עצמו הפרטית בכל האפשרי. אבל עם זה יהיה נגד עיניו כי אין שלמותו הפרטית נגמרת כי אם בשלמות הכלל כולו והצלחתו בהצלחה הלאומית הישראלית, ומזה יעלה לההצלחה האנושית בכללה. ויש להישמר, שלא תשיאהו תשוקתו להשלמת הכלל למעט בשלמות עצמו במעשים טובים ומידות טובות. כי אי אפשר להצליח את הכלל כי אם בהיות כל אחד מפרטיו שלמים ומוצלחים. ולאידך גיסא, לא יעלה על דעתו שיוכל לעלות על מעלת שלמותו בהיותו עורג בכל לב לשלמות הכללי והצלחתו. רק בהקבץ יחד זריזותו בשלמות הפרטית עם מעייניו לשלמות הכלל והצלחתו, אז יזכה לאושרו האמיתי.
כלומר האדם זוכה לאושר כאשר הוא חותר להתפתחות אישית תוך כדי תרומה לקהילה. כיצד ניתן לבחון את המימוש העצמי שלי? ניתן להסביר זאת במשל של מונית. המונית תצליח לבצע את תפקידה כאשר יש לה דלק, וכן היא מכוונת ליעד של הנוסעים. המונית לא תשלים את מטרתה אם יחסר לה אחד מהמרכיבים הללו.
על פי הקבלה, מימוש עצמי זו היא צמיחה של האדם בתוך החברה על ידי קשרים שהוא יוצר עם הסובבים אותו, אותם קשרים נקראים "קשרי אהבה", ברגע שהוא יוצר את הקשרים הללו הוא מרגיש חלק ממערכת והמימוש העצמי שלו זה תרומתו למערכת הכללית, הייחודיות שלו במערכת ה"אדם" שרק הוא יכול להביא אותה. ראו הרחבה ב"קישורים חיצוניים".
מימוש עצמי במדע

הראשון לטבוע את המונח היה האורגניציסט קורט גולדשטיין, שהגדירו כמניע למימוש מלוא הפוטנציאל האישי. ביטוי של היצירתיות האישית, חיפוש אחר הארה רוחנית, שאיפה לידע ורצון לתרום לחברה הן דוגמאות להגשמה עצמית. לדעתו של גולדשטיין, זהו מניע העל של הפרט, המניע האמיתי היחיד: "הנטייה להגשים את עצמו באופן מלא ככל האפשר הוא הדחף הבסיסי ... הדחף של הגשמה עצמית"
מימוש עצמי במדע > התאוריה ההומניסטית פנומנולוגית

לתאוריה זו של קרל רוג'רס ישנם שלושה עקרונות: הומניזם, פנומנולוגיה והוליזם.
הומניזם -  תפיסה המעמידה את האדם במרכז. רוג'רס האמין כי האדם טוב מטבעו, וביכולתו לשלוט בגורלו ולכוון את חייו לקראת הגשמה עצמית ומימוש עצמי. לפי רוג'רס, התנהגויות אנטי חברתיות חורגות מטבעו האמיתי של האדם, כיוון שכאשר אדם חי בתנאים מתאימים - הוא מתפתח ליצור טוב וחברתי.
פנומנולוגיה -  הדגשת החוויה הסובייקטיבית כגורם מרכזי בהבנת התנהגות האדם. ההנחה הבסיסית של רוג'רס היא שכל אדם תופס את הגירויים והמאורעות בחייו באופן שייחודי לו, ובהתאם לעולמו האישי, לניסיונו, לדעותיו, לרצונותיו וכו'. אם כך אין מציאות אובייקטיבית, אלא יש חוויה אשר נתפסת באופן סובייקטיבי על ידי אנשים שונים, כך שכדי להבין אדם - יש לנסות ולראות את המציאות כפי שהוא תופס וחווה אותה.
הוליזם -  תפיסת האדם כישות שלמה שאינה ניתנת להבנה על ידי ניתוח לחלקיקים, כיוון שבפירוק לחלקים מפספסים את החוויה השלמה כפי שחווה אותה האדם, כלומר במקרה של אדם, השלם הוא יותר מסכום חלקיו.